Ezeket a beavatkozásokat a tagállamok különböző hatóságai végzik. A felügyeleti feladatokat ellátó szervek jellemzően rendszeres vagy eseti ellenőrzéseket végeznek, így mozdítva elő az előírások betartását. A rendőrségi tisztviselők és az ügyészi szolgálatok fontos szerepet töltenek be a súlyos törvénysértések kivizsgálásában és büntetőeljárás alá vonásában. A „környezetvédelmi megfelelésbiztosítási lánchoz” különböző szervek kapcsolódhatnak, például a felügyelők, a vámhatósági és a rendőrségi tisztviselők, ezenkívül pedig az ügyészek együttműködhetnek a bizonyítékgyűjtés és a büntetőeljárás kapcsán. Az ellenőrző szervek értékes szerepet tölthetnek be az általános meg nem felelés problémájának és az egyes hatóságok teljesítményének vizsgálatában.

Az EU mára a környezetvédelem területén kiterjedt és kiforrott szabályrendszerrel rendelkezik. A szabályok végrehajtása terén azonban jelentős nehézségek tapasztalhatók, amint azt a környezetvédelmi politikák végrehajtásának felülvizsgálata keretében a Bizottság is kiemelte. Ezek olyan tartós környezeti problémákhoz kapcsolódnak, mint a diffúz vízszennyezés, a rossz városi levegőminőség, a nem kielégítő hulladékkezelés, valamint a fajok és az élőhelyek pusztulása. A környezeti bűnözés szintén komoly méreteket ölt, csakúgy, mint a Bizottsághoz beérkező környezetvédelmi panaszok és az Európai Parlament elé terjesztett petíciók száma. A végrehajtás elmaradásának becsült költsége évi 50 milliárd EUR. A végrehajtás javítása révén komoly eredményeket lehet elérni anélkül, hogy új jogszabályok születnének.

·a környezeti hatású tevékenységekre vonatkozó uniós környezetvédelmi szabályok volumene és sokfélesége,

·az a tény, hogy ezek a szabályok a tagállamok egész területére, azaz a vidéki és a városi területekre egyaránt érvényesek,

·a víz- és légszennyezéssel, a hulladékártalmatlanítással és a természet hanyatlásával kapcsolatos ismert problémák,

·a lakosság által támasztott elvárások,

·azok száma és sokfélesége, akiknek meg kell felelniük a környezetvédelmi szabályoknak,

·az előforduló megfelelési problémák sokfélesége,

·e problémák feltárásának és kezelésének nehézségei, különös tekintettel a környezeti bűncselekményekre.

Ezt a listát ki lehetne egészíteni a kapacitásproblémákkal is, mivel a felelősségi köröket gyakran korlátozottabb pénzügyi forrásokkal és kisebb számú személyzettel rendelkező, a szakismeretek híján lévő kisebb szervekre osztják. A pénzügyi válság miatt több tagállamban változatlan maradt vagy csökkent a környezetvédelmi felügyelőségek költségvetése. Ilyen kihívásokkal szembenézve adott esetben még a több forrással rendelkező hatóságok is nehezen tudják önállóan kifejleszteni a megfelelésbiztosítás legmegfelelőbb módjaival kapcsolatos tudásanyagot.

Az érintett hatóságok előtt álló kihívások rávilágítottak az uniós szintű támogatás különböző formáinak szükségességére, és e támogatási formák megjelenését eredményezték. A támogatástípusokat az alábbi 1. táblázat foglalja össze, megjelölve azok egyedi előnyeit.

1. táblázat: Környezetvédelmi megfelelést biztosító támogatásformák és előnyeik

Támogatástípus Előnyei Gyakorlati szakemberek uniós hálózatai Lehetővé teszik a szakemberek számára a tudás- és tapasztalatcserét, valamint az e táblázatban szereplő egyéb támogatási formák némelyikének közös kialakítását. A tagállamok környezetvédelmi megfelelésbiztosítási rendszereinek uniós szintű értékelése Lehetővé teszi az erősségek és gyengeségek összehasonlítását és azonosítását. Megfelelésbiztosítással foglalkozó, nyilvánosan hozzáférhető információs portálok Lehetővé teszik a tanulást és a bevált gyakorlatok cseréjét, megkönnyítik az összehasonlítást, és támogatják az átláthatóságot és az elszámoltathatóságot. Olyan mechanizmusok, amelyek elősegítik az együttműködést, a koordinációt, a tudás- és tapasztalatcserét, az EU-szerte végzett együttműködést, valamint más tagállamok és hatóságok megfelelésbiztosítási hozzájárulásainak felhasználását Az együttműködés révén nagyobb hatékonyság elérését teszik lehetővé. Lehetővé teszik a máshol kifejlesztett szakismeretek elsajátítását. Kölcsönös megfeleltetés a közös agrárpolitika (KAP) keretében Hozzájárul a környezetvédelmi kötelezettségek mezőgazdasági termelők általi betartásának biztosításához. Helyes gyakorlatokra vonatkozó tájékoztatás és iránymutatás Lehetővé teszi a már meglévő tudás elsajátítását. Nem kell feltétlenül elölről kezdeni a helyes gyakorlatok kialakítását (hatékonyságnövekedés). Képzési programok, képzési anyagok és a készségekre vonatkozó iránymutatás Lehetővé teszik a készségek fejlesztését és fenntartását. Az EU által előállított adatforrások, például a műholdas felvételek hozzáférhetősége Bővíti az eredményes megfelelésbiztosítás lehetőségeit. Uniós pénzügyi támogatás Segíti a megfelelésbiztosítási hatóságokat céljaik teljesítésében.

A felügyelők, a rendőrségi és a vámhatósági tisztviselők, az ügyészek, a bírók és az ellenőrök külön-külön már létrehozták európai szintű hálózataikat a megfelelésbiztosításra vonatkozó ismeretek kialakítása és megosztása céljából. Ezek és más hálózatok pozitív példával szolgálnak a fent összefoglalt különféle támogatásokra. Noha e hálózatok hatásterülete és alkalmazási köre jelenleg korlátozott, a példák megmutatják, hogy miként lehetne a Bizottság hozzájárulásával többet tenni a környezetvédelmi irányítás megerősítése és a szabályoknak való megfelelés fokozása érdekében.

4.A fellépés szükségességének indoklása

A Bizottság több lehetőséget is figyelembe vett annak érdekében, hogy javítsa a környezetvédelmi megfelelés biztosítását, beleértve a jogalkotást is, és 2014-ben a döntéshozatal alapjául készített egy hatásvizsgálati jelentéstervezetet. Ebben arra a következtetésre jutott, hogy a gyakorlati szükségletek kielégítésére irányuló célzott támogatási intézkedéseket tartalmazó cselekvési terv az a lehetőség, amely már rövid távon is több kiemelt területen jó eséllyel eredményt hozna.

Az előkészítő szakasz – beleértve a tagállamokkal és a gyakorló szakemberekkel folytatott konzultációt is – alátámasztotta az 1. táblázatban összefoglalt támogatási formák értékét, és azonosította az e formák megerősítésének és az új eszközök kifejlesztésének lehetséges módjait. A gyakorló szakemberek hangsúlyozták a szakértelem megosztásának és a tagállamok közötti összehangoltabb erőfeszítéseknek az értékét. Rámutattak továbbá a szakmai képzés és a hatékony tudásmegosztás jelentőségére. A konzultációk során számos olyan ágazatot is azonosítottak, amelyekben jelentős kereslet mutatkozik a bevált gyakorlatra vonatkozó referenciadokumentumokra és az új eszközökre. A szakemberek szerint külön figyelmet érdemelnek a hulladékkal kapcsolatos, valamint a vadon élő állatokat és növényeket érintő bűncselekmények. A 2014–2020-as közös agrárpolitika (KAP) számos kiegészítő szakpolitikai eszköz – köztük a kölcsönös megfeleltetés – révén kiemelten kezeli „a természeti erőforrásokkal való fenntartható gazdálkodás és az éghajlatváltozás elleni fellépés” kérdését. A „Mezőgazdaság és fenntartható vízgazdálkodás az EU-ban” című bizottsági szolgálati munkadokumentum már utalt az itt bemutatott kezdeményezésre, melynek célja, hogy eszközt biztosítson a vízzel kapcsolatos jogszabályok nemzeti megfelelésbiztosítási rendszereinek a mezőgazdasági tevékenységek tekintetében történő javításához. A Bizottság „Cselekvési terv a természetért, az emberekért és a gazdaságért” című kezdeményezése szintén rámutat a megfelelés javításának szükségességére . A konzultációk során felmerült további témák közé tartozott a technológia lehetséges hozzájárulása a meg nem felelés feltárásához, valamint az, hogy a polgárok fontos szerephez jutnak a panaszok és beadványok nemzeti hatóságoknak történő benyújtása révén. Néhány meglévő uniós környezetvédelmi jogszabály kifejezetten említi az ellenőrzésekre vonatkozó útmutatók és iránymutatások szerepének fontosságát , és most alkalom kínálkozik arra, hogy megszülessenek az első ilyen jellegű intézkedések. A környezetvédelmi politikák végrehajtásának felülvizsgálata keretében készült első országspecifikus jelentésekkel kapcsolatos munka rávilágított arra, hogy javítani kell a Bizottság által a megfelelésbiztosítással és egyéb közigazgatási vonatkozásokkal kapcsolatban a tagállamoknak adott visszajelzést. Végezetül a konzultációk során megállapítást nyert, hogy a környezetvédelmi hatóságokon belül magas szintű párbeszédre van szükség a környezetvédelmi megfelelésbiztosítási szakemberek és a felső vezetők között.

5.Intézkedések

A cselekvési terv az előkészítő szakaszban azonosított fenti igényeknek megfelelő kilenc intézkedésből áll. Ezek összefoglalása a 2. táblázatban található.

2. táblázat: Az intézkedések áttekintése